《拜薛畏斋先生祠》
清代·陶育

睹此荒郊象，先生亦怆然。当年乾净地，此日奈何天。

勋业垂江上，沧桑又变迁。谁为后死者，泪洒墓门烟。

作者简介：字介眉，以县试冠军补诸生。幼孤贫，刻苦力学，无锡余莲村广文治见其文惊异之，驰书询其师，张孝廉玉墀，愿妻以子。孝廉答书谓：此生胸有千秋，家徒四壁，为代纳聘礼赘于余。粤匪之乱，奉母避难江北，流离感愤之情，一发之于诗。母殁，哀毁成咯血症，旋卒。